Blaze7451/Wiki-th-20250601 huggingface dataset:
สึอิโฮ ซาเรตะ เทนเซ จู คิชิ วะ เกมุ ชิชิกิ เดะ มูโซ ซูรุ

เป็นซีรีส์ไลต์โนเวลญี่ปุ่น ที่เขียนโดย Nekoko และวาดภาพประกอบโดย Jaian เดิมเผยแพร่บนเว็บไซต์โชเซ็ตสึกะ นิ นาโร ในเดือนเมษายน พ.ศ. 2564 โคดันชะ ได้ซื้อซีรีส์นี้และเริ่มตีพิมพ์ภายใต้สำนักพิมพ์ Kodansha Ranobe Books ในเดือนมิถุนายน พ.ศ. 2565 มังงะได้รับการดัดแปลงที่วาดภาพประกอบโดย Lee Brocco เริ่มตีพิมพ์ใน เว็บไซต์และแอปมังงะ YanMaga ของโคดันชะ ในเดือนกุมภาพันธ์ พ.ศ. 2565 ก่อนที่จะย้ายไปที่ Weekly Young Magazine ในเดือนกันยายน พ.ศ. 2567 ซีรีส์อนิเมะทางโทรทัศน์ที่ผลิตโดยสตูดิโอโกแฮนส์ มีกำหนดออกอากาศในปี พ.ศ. 2569

**ตัวละคร**
Eruma Edovuan
voiced by|ทาเกโอะ โอตสึกะ
Rūche Rūbisu
voiced by|ชิอง วากายามะ
Marisu Edovuan
voiced by|นัตสึโกะ อาเบะ

**สื่อ**

**ไลต์โนเวล**
เขียนโดย Nekoko เดิมที สึอิโฮ ซาเรตะ เทนเซ จู คิชิ วะ เกมุ ชิชิกิ เดะ มูโซ ซูรุ เริ่มเผยแพร่ออนไลน์บนเว็บไซต์โชเซ็ตสึกะ นิ นาโร ในวันที่ 25 เมษายน พ.ศ. 2564 ต่อมาโคดันชะ ได้ซื้อไปตีพิมพ์เริ่มเผยแพร่พร้อมภาพประกอบโดย Jaian ภายใต้สำนักพิมพ์ Kodansha Ranobe Books เมื่อวันที่ 2 มิถุนายน พ.ศ. 2565 โดย ณ เดือนกุมภาพันธ์ พ.ศ. 2567 ได้มีการตีพิมพ์แล้วทั้งหมด 3 เล่ม

**มังงะ**
มังงะที่วาดภาพประกอบโดย Lee Brocco เริ่มตีพิมพ์ในเว็บไซต์และแอปมังงะ YanMaga ของโคดันชะ เมื่อวันที่ 11 กุมภาพันธ์ พ.ศ. 2565 ต่อมามังงะเรื่องนี้ได้ถูกย้ายไปที่นิตยสาร Weekly Young เมื่อวันที่ 9 กันยายน พ.ศ. 2567 ได้มีการรวบรวมไว้เป็นเล่มทังโกบง ถึงเล่มที่ 13 ณ เดือนมีนาคม พ.ศ. 2568 

**อนิเมะ**
มีการประกาศสร้างซีรีส์อนิเมะโทรทัศน์เมื่อวันที่ 5 กันยายน พ.ศ. 2567 โดยซีรีส์เรื่องนี้ผลิตโดยสตูดิโอโกแฮนส์ และกำกับโดย Katsumasa Yokomine โดยมี Shingo Suzuki และ Tetsuichi Yamagishi ทำหน้าที่เป็นหัวหน้าผู้กำกับ ออกแบบตัวละครโดย Takayuki Uchida และ Ludvig Forssell เป็นผู้แต่งเพลงประกอบ โดยมีกำหนดออกอากาศในปี พ.ศ. 2569

**ผลตอบรับ**
ภายในเดือนธันวาคม พ.ศ. 2567 ซีรีส์นี้มียอดจำหน่ายมากกว่า 2 ล้านเล่ม

**ดูเพิ่ม**
โกคูโด ปาราไซสึ, ซีรีส์มังงะที่วาดภาพประกอบโดย Lee Brocco
*Reincarnated as a Dragon Hatchling, ซีรีส์ไลต์โนเวลอีกเรื่องที่เขียนโดย Nekoko
*เส้นทางพลิกผันของราชันอมตะ, ซีรีส์ไลต์โนเวลอีกเรื่องที่วาดภาพประกอบโดย Jaian

**อ้างอิง**

**แหล่งข้อมูลอื่น**
เว็บโนเวล ที่ โชเซ็ตสึกะ นิ นาโร ja
*เว็บไซต์ทางการมังงะ ที่ YanMaga Web ja
*เว็บไซต์ทางการอนิเมะ ja
*30434
หมวดหมู่:เว็บคอมิกที่ได้รับการตีพิมพ์
หมวดหมู่:เว็บคอมิกญี่ปุ่น
หมวดหมู่:โชเซ็ตสึกะ นิ นาโร
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:การ์ตูนญี่ปุ่นแนวเซเน็ง
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:ไลต์โนเวล
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวผจญภัย
หมวดหมู่:อนิเมะและมังงะที่สร้างจากไลต์โนเวล
หมวดหมู่:นิยายญี่ปุ่นที่ตีพิมพ์ในปี พ.ศ. 2565
ฉบับร่าง:กฤษฎา ปิมลื้อ

กฤษฎา ปิมลื้อ (เกิด 22 มิถุนายน พ.ศ. 2541) กิต เป็นยูทูบเบอร์ชาวไทย รู้จักกันในนามช่องยูทูบชื่อว่า กิตงาย เริ่มทําวิดีทัศน์ในปี พ.ศ. 2559 กิตงายเข้าสู่วงการอีสปอร์ตด้วยการเล่นเกม Arena of Valor (ROV) นอกจากการเป็นนักกีฬาอีสปอร์ตแล้ว กิตงายยังมีบทบาทเป็นสตรีมเมอร์ โดยแบ่งปันเนื้อหาเกี่ยวกับการเล่นเกมผ่านช่องทางยูทูบและสื่อสังคมออนไลน์ ปัจจุบันช่องของเขามีผู้ติดตามมากกว่า 4 ล้านคน

**ประวัติ**
กฤษฎา ปิมลื้อ เกิดเมื่อวันที่ 22 มิถุนายน พ.ศ. 2541 ที่อำเภอหางดง จังหวัดเชียงใหม่ จบการศึกษาชั้นมัธยมศึกษาจากโรงเรียนวัฒโนทัยพายัพ และได้จบการศึกษาจากคณะบริหารธุรกิจ มหาวิทยาลัยพายัพ

**ผลงาน**

**ภาพยนตร์**

**รางวัล == 


**อ้างอิง ==
พระราชบัญญัติข้อมูลข่าวสารของราชการ พ.ศ. 2540

พระราชบัญญัติข้อมูลข่าวสารของราชการ พ.ศ. 2540 เป็นพระราชบัญญัติที่รับรองสิทธิของประชาชนในการเข้าถึงข้อมูลของรัฐบาลได้อย่างเต็มที่ ได้รับการเห็นชอบจากรัฐสภาในเดือนกรกฎาคม พ.ศ. 2540 และเริ่มใช้บังคับในวันที่ 8 ธันวาคม พ.ศ. 2540

**เบื้องหลัง**
รัฐธรรมนูญ พ.ศ. 2534 และ พ.ศ. 2540 ได้รับรองสิทธิในการเข้าถึงข้อมูลไว้แล้ว พระราชบัญญัติข้อมูลข่าวสารของราชการได้ผ่านการพิจารณาในเวลาเดียวกับรัฐธรรมนูญ พ.ศ. 2540 โดยออกแบบมาเพื่อกำหนดเงื่อนไขการเข้าถึงข้อมูลอย่างเป็นทางการ พระราชบัญญัติดังกล่าวถือเป็นจุดเริ่มต้นของการปฏิรูปการเมืองซึ่งเริ่มขึ้นในปี พ.ศ. 2535 ด้วยการประท้วงของประชาชนในกรุงเทพมหานครเพื่อต่อต้านรัฐบาลของพลเอกสุจินดา คราประยูร และยังมีสาเหตุเพิ่มเติมจากวิกฤตเศรษฐกิจของประเทศไทยในปี พ.ศ. 2540 อีกด้วย
ในช่วงเริ่มต้นของเหตุการณ์หลังนี้ รัฐบาลไม่เปิดเผยข้อมูลต่อสาธารณะ เมื่อความรุนแรงของวิกฤตและการขาดความน่าเชื่อถือ โดยเฉพาะอย่างยิ่งหลังจากความร้ายแรงของวิกฤตปรากฏชัด การแทรกแซงของไอเอ็มเอฟเป็นสิ่งที่น่ายินดี เพราะถือเป็นหนทางที่จะรับประกันต่อสาธารณชนไทยเกี่ยวกับข้อมูลที่เกี่ยวข้องกับขอบเขตของวิกฤตและการดำเนินการอย่างเป็นทางการเพื่อจำกัดผลที่ตามมา
เหตุการณ์ที่เกิดขึ้นต่อเนื่องกันนี้ส่งผลให้มีการประกาศใช้พระราชบัญญัติอย่างเป็นทางการในปี พ.ศ. 2540 ตามที่ Alexandru Grigorescu กล่าว การกระทำดังกล่าวไม่ได้เป็นผลมาจากการเรียกร้องความโปร่งใสจากไอเอ็มเอฟ แต่เป็นการส่งสัญญาณจากรัฐบาลไทยว่าข้อมูลที่ให้ไปนั้นสามารถตรวจสอบได้
ประเทศไทยเป็นประเทศแรกในภูมิภาคเอเชียตะวันออกเฉียงใต้ที่บังคับใช้กฎหมายเสรีภาพทางข้อมูลข่าวสาร

**อ้างอิง**
ข้อมูลข่าวสารของราชการ
หมวดหมู่:กฎหมายไทยในปี พ.ศ. 2540
กรมประชาสัมพันธ์พรรคคอมมิวนิสต์จีน

กรมประชาสัมพันธ์คณะกรรมาธิการกลางพรรคคอมมิวนิสต์จีน (s=中国共产党中央委员会宣传部) หรือเรียกอีกอย่างว่า กรมโฆษณาชวนเชื่อ หรือ กรมโฆษณาชวนเชื่อกลาง เป็นหน่วยงานภายในของคณะกรรมาธิการกลางพรรคคอมมิวนิสต์จีนที่มีหน้าที่รับผิดชอบการเผยแพร่อุดมการณ์ของพรรค การควบคุมสื่อ รวมถึงการสร้างและเผยแพร่โฆษณาชวนเชื่อ หน่วยงานนี้ยังเป็นหนึ่งในหน่วยงานหลักที่บังคับใช้การตรวจพิจารณาและควบคุมสื่อในสาธารณรัฐประชาชนจีน หน่วยงานนี้เป็นองค์กรสำคัญในระบบโฆษณาชวนเชื่อของพรรคคอมมิวนิสต์จีน และการดำเนินงานภายในของหน่วยงานนี้เป็นความลับอย่างมาก

**อ้างอิง**

**แหล่งข้อมูลอื่น**
 zh
หมวดหมู่:ก่อตั้งในประเทศจีนในปี พ.ศ. 2467
หมวดหมู่:องค์กรโฆษณาชวนเชื่อของจีน
หมวดหมู่:สถาบันของคณะกรรมาธิการกลางพรรคคอมมิวนิสต์จีน
หมวดหมู่: หนึ่งสถาบัน สองชื่อ
หมวดหมู่:องค์กรที่ก่อตั้งในปี พ.ศ. 2467
ประเทศซาอุดีอาระเบียในเอเชียนเกมส์ฤดูหนาว 2025

ประเทศซาอุดีอาระเบีย เข้าร่วมการแข่งขันเอเชียนฤดูหนาว 2025 ที่ฮาร์บิน ประเทศจีน ระหว่างวันที่ 7–14 กุมภาพันธ์ ค.ศ. 2025 ซาอุดีอาระเบีย ซึ่งเป็นเจ้าภาพการแข่งขันเอเชียนเกมส์ฤดูหนาว 2029 ได้เข้าร่วมการแข่งขันกีฬาเอเชียนฤดูหนาวเป็นครั้งแรก ทีมซาอุดีอาระเบียประกอบด้วยนักกีฬาทั้งหมด 8 คน (ชาย 6 คน หญิง 2 คน) ลงแข่งขันใน 2 ชนิดกีฬา ได้แก่ กีฬาสกีลงเขา และ กีฬาเคอร์ลิง ไฟอิก อับดี และ ชาริฟะห์ อัล-ซุดัยรี ได้รับเลือกเป็นผู้ถือธงในพิธีเปิดการแข่งขัน

**นักกีฬา**
ตารางต่อไปนี้แสดงจำนวนนักกีฬาแต่ละประเภทของซาอุดีอาระเบียที่เข้าร่วมแข่งขัน

**สกีลงเขา**
ซาอุดีอาระเบียส่งนักกีฬาสกีลงเขา 3 คน (ชาย 1 คน และหญิง 2 คน) เข้าแข่งขัน

**อ้างอิง**
ซ
ประเทศคีร์กีซสถานในเอเชียนเกมส์ฤดูหนาว 2025

ประเทศคีร์กีซสถาน เข้าร่วมการแข่งขันเอเชียนเกมส์ฤดูหนาว 2025 ที่ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025
ทีมชาติคีร์กีซสถานเข้าร่วมการแข่งขันโดยมีนักกีฬา 40 คน ลงแข่งใน 6 ชนิดกีฬา นักกีฬาฮอกกี้น้ำแข็ง ไซฟุลลอฟ มัมมาด และนักกีฬาเคอร์ลิง เคเรเมต อาซัมบาเยวา เป็นผู้ถือธงในพิธีเปิดการแข่งขัน

**นักกีฬา**
ตารางต่อไปนี้แสดงจำนวนนักกีฬาในแต่ละประเภทกีฬาตามเพศ- นักกีฬาคีร์กีซหลายคนเข้าร่วมแข่งขันทั้งกีฬาทวิกีฬาฤดูหนาวและกีฬาสกีข้ามทุ่ง นักกีฬาที่แข่งขันทั้งสองประเภทนับรวมอยู่ในจำนวนนักกีฬากีฬาทวิกีฬาฤดูหนาว

**สกีลงเขา**
คีร์กีซสถานส่งนักสกีแบบลงเขา 7 คนเข้าแข่งขัน
ชาย
ผู้หญิง

**อ้างอิง**
ค
ประเทศคูเวตในเอเชียนเกมส์ฤดูหนาว 2025

ประเทศคูเวต เข้าร่วมการแข่งขันเอเชียนเกมส์ฤดูหนาว 2025 ที่ฮาร์บิน ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025
ทีมคูเวตประกอบด้วยนักกีฬา 25 คน ในพิธีเปิด โมฮัมหมัด อัล ดูอิจ นักฮอกกี้และ ฟาติมา อับดุลลาติฟ นักกีฬาเคอร์ลิง ได้รับมอบหมายให้เป็นถือธงชาติ

**นักกีฬา**
ตารางด้านล่างนี้แสดงรายชื่อนักกีฬาในแต่ละกีฬาตามเพศของคูเวต.

**สกีลงเขา**
คูเวตส่งนักสกีแบบลงเขาชาย 2 คนเข้าร่วม

**อ้างอิง**
ค
ประเทศฟิลิปปินส์ในเอเชียนเกมส์ฤดูหนาว 2025

ประเทศฟิลิปปินส์ เข้าร่วมการแข่งขันเอเชียนเกมส์ฤดูหนาว 2025 ที่เมืองฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 การแข่งขันเคิร์ลลิ่งเริ่มต้นเมื่อวันที่ 4 กุมภาพันธ์ ก่อนพิธีเปิดการแข่งขัน มีนักกีฬาฟิลิปปินส์ 19 คนเข้าแข่งขันใน 5 กีฬา ผู้ถือธงฟิลิปปินส์ในพิธีเปิดคือ แคธลีน ดับเบอร์สไตน์ (เคอร์ลิง) และ ปีเตอร์ โกรสโคลส (สเกตความเร็ว)
ผลงานที่ดีที่สุดของพวกเขาคือการแข่งขันเคิร์ลลิ่งชาย ซึ่งพวกเขาคว้าเหรียญรางวัลจากการแข่งขันเอเชี่ยนเกมส์ฤดูหนาวเป็นครั้งแรกให้กับประเทศ หลังจากเอาชนะเกาหลีใต้ในรอบชิงชนะเลิศและคว้าเหรียญทอง

**สรุปเหรียญ**
นักกีฬาที่ได้รับเหรียญ

**นักกีฬา**
ตารางต่อไปนี้แสดงรายชื่อนักกีฬาชาวฟิลิปปินส์ตามกีฬาและเพศ นักสโนว์บอร์ดชายคนหนึ่งที่รวมอยู่ในรายการก็ถอนตัวเนื่องจากการบาดเจ็บ

**อ้างอิง**
ฟ
ประเทศปากีสถานในเอเชียนเกมส์ฤดูหนาว 2025

ประเทศปากีสถาน เข้าร่วมการแข่งขันเอเชียนเกมส์ฤดูหนาว 2025 ที่เมืองฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 คณะผู้แทนปากีสถานประกอบด้วยนักกีฬาชาย 2 คนที่แข่งขันใน 2 กีฬา ทีมยังประกอบด้วยนักสกี 4 คน เจ้าหน้าที่ นักสกีลงเขา 	มูฮัมหมัด คาริม เป็นผู้ถือธงชาติในพิธีเปิด

**ผู้แข่งขัน**
ตารางต่อไปนี้แสดงรายชื่อคณะผู้แทนปากีสถานตามประเภทกีฬาและเพศ

**สกีลงเขา**
ปากีสถานส่งนักสกีลงเขาชาย 1 คนเข้าร่วม
ผู้ชาย

**อ้างอิง**
ป
ฉบับร่าง:วิรัชสัณห์ อริยพงศ์ไพศาล

----
วิรัชสัณห์ อริยพงศ์ไพศา (เกิด 11 ธันวาคม พ.ศ. 2539) หรือรู้จักกันในชื่อเล่นว่า กาย เป็นยูทูบเบอร์ชาวไทย เจ้าของช่อง "กายหงิด" บนแพลตฟอร์มยูทูป เขาเริ่มต้นอาชีพในวงการเกมอีสปอร์ตในปี พ.ศ. 2561 ในฐานะผู้เล่นเกม Arena of Valor (ROV) ก่อนจะยุติการเป็นผู้เล่นมืออาชีพ
ตั้งแต่ต้นปี พ.ศ. 2562 วิรัชสัณห์ได้มุ่งเน้นไปที่การสร้างเนื้อหาวิดีโอในยูทูบ ปัจจุบันช่องของเขามีผู้ติดตามมากกว่า 6 ล้านคน

**ประวัติ**
วิรัชสัณห์ อริยพงศ์ไพศา เกิดเมื่อวันที่ 11 ธันวาคม พ.ศ. 2539 ที่อำเภอบางบัวทอง จังหวัดนนทบุรี จบการศึกษาชั้นมัธยมศึกษาจากโรงเรียนพระแม่สกลสงเคราะห์ และได้จบการศึกษาจากคณะวิทยาการจัดการธุรกิจการบิน สถาบันการจัดการปัญญาภิวัฒน์

**รางวัล**

**อ้างอิง ==
ดิก สโคฟ

เฮนดริคัส วิลเฮล์มุส มาเรีย ดิก สโคฟ (Hendrikus Wilhelmus Maria Dick Schoof; เกิด 8 มีนาคม พ.ศ. 2500) เป็นนักการเมืองและข้าราชการชาวเนเธอร์แลนด์ ปัจจุบันดำรงตำแหน่งนายกรัฐมนตรีเนเธอร์แลนด์ ตั้งแต่วันที่ 2 กรกฎาคม พ.ศ. 2567
สโคฟเคยดำรงตำแหน่งเลขาธิการกระทรวงยุติธรรมและความมั่นคงระหว่างปี 2563 ถึง 2567 อธิบดีกรมข่าวกรองและความมั่นคงระหว่างปี 2561 ถึง 2563 ผู้ประสานงานระดับชาติด้านความมั่นคงและการต่อต้านการก่อการร้ายระหว่างปี 2556 ถึง 2561 อธิบดีที่กระทรวงยุติธรรมและความมั่นคงระหว่างปี 2553 ถึง 2556 และอธิบดีกรมความสงบเรียบร้อยและความปลอดภัยของประชาชนที่กระทรวงมหาดไทยและความสัมพันธ์ราชอาณาจักรระหว่างปี 2546 ถึง 2553

**อ้างอิง**
หมวดหมู่:ผู้นำประเทศในปัจจุบัน
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีเนเธอร์แลนด์
หมวดหมู่:ศิษย์เก่าจากมหาวิทยาลัยรัดเบาด์ไนเมเคิน
หัวไชเท้าขูด

หัวไชเท้าขูด หรือ ไดกงโอโรชิ (daikon oroshi) เป็นอาหารที่ทำโดยการขูดส่วนรากของหัวไชเท้าโดยใช้เครื่องขูด อาจมีรสชาติเผ็ดที่เป็นเอกลักษณ์ นิยมนำมาเป็นเครื่องเคียงหรือเครื่องปรุงในอาหารญี่ปุ่น มีฤทธิ์ดับกลิ่นเนื้อสัตว์และเนื้อปลา
หัวไชเท้าขูดมีจำหน่ายในรูปแบบผลิตภัณฑ์อาหารบรรจุหีบห่อแช่แข็ง และแบบหลอดที่สามารถใช้งานได้ทันที
ไฟล์:Jin_Kichi,_Hampstead,_London_(3955075153).jpg|right|thumb|230x230px| ไข่ปลาแซลมอนใส่หัวไชเท้าขูด
ไฟล์:福井のそば_辛味大根おろし蕎麦_KARAMI_DAIKON_OROSHI_SOBA_in_Fukui.jpg|thumb| โซบะใส่หัวไชเท้าขูดรสเผ็ดจากจังหวัดฟุกุอิ
เครื่องขูดหัวไชเท้า

**ผลต่อสุขภาพ**
หัวไชเท้าขูดถือเป็นอาหารที่มีประโยชน์ต่อร่างกายหลายประการ จนถึงขนาดมีคำกล่าวว่า “แค่มีหัวไชเท้าขูดก็ไม่ต้องหาหมอ” (大根おろしに医者いらず)
หัวไชเท้าขูดช่วยในการย่อยอาหารและเข้ากันได้ดีกับอาหารที่มักจะทำให้ท้องแข็ง เช่น เท็มปุระ อาหารมัน ๆ และอาหารประเภทเนื้อสัตว์ หัวไชเท้าอุดมไปด้วย เอนไซม์ย่อยอาหาร เช่น อะไมเลส โปรตีเอส และ ไลเปส แต่เอนไซม์เหล่านี้ไวต่อความร้อนและไม่สามารถนำไปใช้ในการปรุงอาหารที่ใช้ความร้อนได้อย่างมีประสิทธิภาพ การขูดหัวไชเท้าดิบ ๆ เช่น หัวไชเท้าเป็นอาหาร จะมีส่วนช่วยต่อสุขภาพของระบบย่อยอาหารได้
นอกจากจะมีส่วนช่วยต่อระบบย่อยอาหารแล้ว ยังอุดมไปด้วยสารอาหารต่าง ๆ มากมายรวมทั้งวิตามินซีด้วย
หัวไชเท้าถูกนำมาใช้ในยาพื้นบ้านของญี่ปุ่นเพื่อช่วยในการย่อยอาหาร ขับเสมหะ ระงับอาการไอ ขับปัสสาวะ และบรรเทาอาการเจ็บคอและแผลในปาก
ในช่วงสมัยเอโดะ หัวไชเท้าขูดยังได้รับการยกย่องอย่างสูงในฐานะสารป้องกันพิษสำหรับปลาอีกด้วย ด้วยเหตุนี้จึงมักให้บริการพร้อมกับปลาย่าง

**โมมิจิโอโรชิ**
โมมิจิโอโรชิ
หากเจาะรูหัวไชเท้าโดยใช้ตะเกียบยัดพริกลงไปแล้วขูด ก็จะได้เป็นสิ่งที่เรียกว่า โมมิจิโอโรชิ (もみじおろし) หรืออาจทำโดยผสมพริกขูด (ทำโดยนำพริกมาขูดและดองเกลือ) และหัวไชเท้าขูดเข้าด้วยกัน มีสีแดงสวยงาม ใช้เป็นเครื่องปรุงรสอาหารที่มีรสชาติเผ็ดร้อน นอกจากนี้ คำว่าโมมิจิโอโรชิยังใช้เรียกส่วนผสมอาหารที่ทำจากหัวไชเท้าขูดผสมแคร์รอตขูดอีกด้วย

**อาหารที่ทำจากหัวไชเท้าขูด**
อาหารที่ทำจากหัวไชเท้าขูดมักมีคำว่า "โอโรชิ" และอาจใช้คำว่า "มิโซเระ" (ลูกเห็บ) หรือ "ชิรายุกิ" (หิมะขาว) เนื่องจากลักษณะดูคล้าย- มิโซเระ
** มิโซเรนิ - เป็นนิโมโนะที่ใส่หัวไชเท้าขูด
** มิโซเรนาเบะ - เป็นนาเบโมโนะที่ใส่หัวไชเท้าขูด- โมจิ
** คารามิโมจิ
** โอโรชิโมจิ- โซบะ
** โอโรชิโซบะ

**อ้างอิง**
หมวดหมู่:เครื่องปรุงรสญี่ปุ่น
พระราชบัญญัติควบคุมเครื่องดื่มแอลกอฮอล์ พ.ศ. 2551

พระราชบัญญัติควบคุมเครื่องดื่มแอลกอฮอล์ พ.ศ. 2551 เป็นพระราชบัญญัติที่ควบคุมการจำหน่ายเครื่องดื่มแอลกอฮอล์ในหลาย ๆ เรื่องเช่น ควบคุมการโฆษณาและการส่งเสริมการขาย ควบคุมสถานที่ห้ามขายเครื่องดื่มแอลกอฮอล์ กำหนดช่วงเวลาห้ามขาย การห้ามขายให้บุคคลบางประเภท และการควบคุมการบริโภค

**การแก้ไขเพิ่มเติม**
ในการประชุมสภาผู้แทนราษฎร ครั้งที่ 30 เมื่อวันที่ 27 มีนาคม พ.ศ. 2567 ที่ประชุมได้ลงมติรับหลักการในวาระแรกแห่ง ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. .... จำนวนทั้งสิ้น 5 ฉบับด้วยคะแนนเสียง 389 ต่อ 9 เสียง งดออกเสียง 2 เสียง และไม่ลงคะแนนเสียง 1 เสียง พร้อมตั้งคณะกรรมาธิการวิสามัญพิจารณาร่างพระราชบัญญัติฉบับนี้จำนวน 42 คน โดยใช้ร่างของคณะรัฐมนตรีเป็นหลักในการพิจารณา โดยสาระสำคัญคือการยกเลิกประกาศของคณะปฏิวัติ ฉบับที่ 253 และคำสั่งหัวหน้าคณะรักษาความสงบแห่งชาติ ที่ 22/2558
ซึ่งมาตราที่ถูกพูดถึงมากที่สุดคือ มาตรา 32 ที่บัญญัติเกี่ยวกับการควบคุมโฆษณาเครื่องดื่มแอลกอฮอล์ที่สุดโต่งเกินไป ไม่แก้ปัญหา ล้าสมัย โดยจะแก้ไขให้ผู้ประกอบการโฆษณาได้เพื่อให้ข้อเท็จจริง แต่ไม่ใช่อวดอ้างสรรพคุณ พร้อมกับต้องกำหนดขอบเขตเนื้อหาที่สามารถโฆษณาได้ และต้องไม่มุ่งเป้าไปที่เด็กและเยาวชนอายุต่ำกว่า 20 ปี
ในการประชุมสภาผู้แทนราษฎร ครั้งที่ 24 (สมัยสามัญประจำปีครั้งที่สอง) เมื่อวันที่ 19 มีนาคม พ.ศ. 2568 ที่ประชุมมติเห็นชอบร่างพระราชบัญญัติควบคุมเครื่องดื่มแอลกอฮอล์ ด้วยคะแนนเสียงเป็นเอกฉันท์ 365 ต่อ 0 เสียง งดออกเสียง 3 เสียง สำหรับร่างแก้ไขมาตรา 32 ที่ประชุมมีมติไม่เห็นด้วยกับที่คณะกรรมาธิการวิสามัญเสนอให้คงร่างเดิมที่ห้ามโฆษณาเครื่องดื่มแอลกอฮอล์เอาไว้ด้วยคะแนนเสียง 371 ต่อ 1 เสียง งดออกเสียง 1 เสียง และไม่ลงคะแนนเสียง 3 เสียง ทำให้สามารถประชาสัมพันธ์เครื่องดื่มแอลกอฮอล์ได้โดยเฉพาะเหล้าและเบียร์ ก่อนจะส่งต่อให้วุฒิสภาพิจารณาต่อไป
จากนั้นในการประชุมวุฒิสภา ครั้งที่ 26 (สมัยสามัญประจำปีครั้งที่สอง) เมื่อวันที่ 31 มีนาคม พ.ศ. 2568 ที่ประชุมมีมติรับหลักการร่างพระราชบัญญัติควบคุมเครื่องดื่มแอลกอฮอล์ ด้วยคะแนนเสียงเห็นด้วย 139 เสียง ไม่เห็นด้วย 1 เสียง งดออกเสียง 2 เสียง พร้อมตั้งคณะกรรมาธิการวิสามัญจำนวน 27 คน แปรญัตติภายใน 7 วัน

**อ้างอิง**
ควบคุมเครื่องดื่มแอลกอฮอล์
หมวดหมู่:กฎหมายไทยในปี พ.ศ. 2551
เจ้าหญิงเอลีซาเบ็ทแห่งซาวอย

เจ้าหญิงเอลีซาเบ็ทแห่งซาวอย (พระนามเต็ม: มารีอา ฟรานเชสกา เอลีซาเบ็ตตา โคลด์ตา จูเซปปา ดี ซาวอย; 13 มกราคม พ.ศ. 2343 - 25 ธันวาคม พ.ศ. 2399) (Princess Elisabeth of Savoy)

**พระประวัติ**
ไฟล์:Maria Elisabetta di Savoia-Carignano.jpg|172px|thumb|left|พระรูปวาดเจ้าหญิงเอลีซาเบ็ทแห่งซาวอย พระชายาในอุปราชแห่งราชอาณาจักรลอมบาร์เดีย-เวนิส
เจ้าหญิงเอลีซาเบ็ท ประสูติเมื่อวันที่ 13 มกราคม พ.ศ. 2343 เป็นพระธิดาพระองค์เล็กใน การ์โล เอมานูเอเล เจ้าชายแห่งการิญญาโน กับ  เจ้าหญิงมารีอา กรีสตีนาแห่งซัคเซิน (พ.ศ. 2313 - พ.ศ. 2394) เป็นพระโสทรขนิษฐาเพียงพระองค์เดียวใน พระเจ้าการ์โล อัลแบร์โตแห่งซาร์ดิเนีย และเป็นพระราชปิตุจฉา (อาหญิง) ในพระเจ้าวิตโตรีโอ เอมานูเอเลที่ 2 แห่งอิตาลี และเป็นพระราชอัยยิกา (ยาย) ในพระเจ้าอุมแบร์โตที่ 1 แห่งอิตาลี กับ พระเจ้าอามาเดโอที่ 1 แห่งสเปน
นอกจากเป็นพระราชปิตุจฉาแล้ว ยังทรงเป็นพระสัสสุ (แม่ภรรยา) อีกด้วย เนื่องด้วยพระเจ้าวิตโตรีโอ เอมานูเอเลที่ 2 ทรงราชาภิเษกสมรสกับ พระธิดาพระองค์ใหญ่ของพระองค์ คือ แอดิเลดแห่งออสเตรีย สมเด็จพระราชินีแห่งซาร์ดิเนีย

**เสกสมรส**
เจ้าหญิงเอลีซาเบ็ทแห่งซาวอย ทรงเสกสมรสกับ อาร์ชดยุกแรนีเออร์ ฌอแซ็ฟแห่งออสเตรีย ณ ปราก เมื่อวันที่ 28 พฤษภาคม พ.ศ. 2363นอกาจากนี้พระนาง ยังทรงสืบเชื้อสายมาจากผู้ปกครองดัชชีคูร์ลันด์และเซมีกัลเลีย มีพระราชบุตร คือ
*เจ้าหญิงมารีอา คาโรลีนา
*แอดิเลดแห่งออสเตรีย สมเด็จพระราชินีแห่งซาร์ดิเนีย
*อาร์ชดยุกลีโอพ็อลแห่งออสเตรีย
*อาร์ชดยุกแอ็นสท์แห่งออสเตรีย (พ.ศ. 2367 - พ.ศ. 2442)
*อาร์ชดยุกซิกิสมุนด์แห่งออสเตรีย (พ.ศ. 2369 - พ.ศ. 2434)
*อาร์ชดยุกแรนีออร์ แฟร์ดีนันแห่งออสเตรีย
*อาร์ชดยุกเฮ็นริชแห่งออสเตรีย
*อาร์ชดยุกมัคซีมีลีอานแห่งออสเตรีย
การปฏิวัติ ค.ศ. 1848 พระสวามีต้องพาพระองค์ พร้อมด้วยพระบุตร ต้องเสด็ออกจากราชสำนักที่มิลาน เมื่อการก่อกบฏยุติลง ฌอแซ้ฟ ฟอน ราแเด็ซ กีได้รับแต่งตั้งให้เป็นผู้สืบทอดตำแหน่งอุปราชต่อจากพระสวามี และแม้ว่าพระบุตรทุกพระองค์ พระศพจะถูกฝังอยู่ในสุสานหลวงในเวียนนา (ยกเว้น แอดิเลดแห่งออสเตรีย สมเด็จพระราชินีแห่งซาร์ดิเนีย) แต่พระศพของพระองค์กับพระสวามีถูกฝังอยู่ที่โบสถ์มาเรียฮิมเมลฟาร์ตสเคียร์เชอในโบลซาโน

**อ้างอิง**
The original version of this article was based principally on its equivalent in the Italian Wikipedia, in  the version retrieved on 2007-03-12.
2399
หมวดหมู่:เจ้าหญิงออสเตรีย
หมวดหมู่:ขุนนางอิตาลี
หมวดหมู่:ราชวงศ์ออสเตรีย
หมวดหมู่:อาร์ชดัชเชสแห่งออสเตรีย
หมวดหมู่:ราชวงศ์ซาวอย
หมวดหมู่:ราชวงศ์อิตาลี
หมวดหมู่:เจ้าหญิงอิตาลี
การ์โล เอมานูเอเล เจ้าชายแห่งการิญญาโน

การ์โล เอมานูเอเล เจ้าชายที่ 6 แห่งการิญญาโน (24 ตุลาคม พ.ศ. 2313 – 16 สิงหาคม พ.ศ. 2343) เป็นเจ้าชายพระประมุขพระองค์ที่ 6 แห่งการิญญาโน 

**ประวัติ **
พระองค์เป็นพระโอรสเพียงพระองค์เดียวในวิกตอร์ อะมาดิอุสที่ 2 กับเจ้าหญิงโฌเซฟีนแห่งลอแรน เป็นทายาทรุ่นที่ 5 ของโทมัส ฟรานซิส เจ้าชายแห่งการิญญาโนพระองค์แรก ผู้ก่อตั้งราชวงศ์ซาวอย-การิญญาโน

**อภิเษกสมรส**
เมื่อพระองค์เจริญพระชันษาเข้าวัยหนุ่ม ได้เสกสมรสกับเจ้าหญิงมารีอา กรีสตีนาแห่งซัคเซิน เมื่อวันที่ 24 ตุลาคม พ.ศ. 2440 โดยเจ้าหญิงมารีอา กรีสตีนาเป็นพระราชนัดดา (หลานปู่) ในพระเจ้าเอากุสท์ที่ 3 แห่งโปแลนด์ และมีพระบุตรร่วมกัน 2 พระองค์ คือ
#พระเจ้าการ์โล อัลแบร์โตแห่งซาร์ดิเนีย
#เจ้าหญิงเอลีซาเบ็ทแห่งซาวอย

**สิ้นพระชนม์**
พระองค์สิ้นพระชนม์ในเรือนจำฝรั่งเศส 3 ปีหลังจากเสกสมรส โดยพระองค์มีส่วนร่วมในสงครามสหสัมพันธมิตรครั้งที่หนึ่ง แต่ได้สร้างสันติภาพกับฝ่ายสาธารณรัฐหลังจากการสละราชสมบัติของพระเจ้าการ์โล เอ็มมานูเอเลที่ 4 แห่งซาร์ดิเนีย ไม่นานหลังจากนั้น พระองค์ตกเป็นผู้ต้องสงสัยและถูกคุมขังในป้อมปราการแห่งตูริน ต่อมาพระองค์ถูกย้ายไปที่ดิฌง จากนั้นจึงย้ายไปที่ชาโยต์ในปารีส และสิ้นพระชนม์ที่นั้น หลังจากนั้นพระศพก็ถูกฝังที่มหาวิหารซูเปอร์กา

**อ้างอิง**
 Biographyfix-attempted=yes  it
2343
หมวดหมู่:เจ้าชายการิญญาโน
หมวดหมู่:ราชวงศ์ซาวอย
หมวดหมู่:ราชวงศ์อิตาลี
หมวดหมู่:เจ้าชายอิตาลี
หมวดหมู่:ขุนนางอิตาลี
หมวดหมู่:เจ้าชายการิญญาโน

หมวดหมู่:ราชวงศ์ซาวอย
หมวดหมู่:ราชวงศ์อิตาลี
หมวดหมู่:เจ้าชายอิตาลี
หมวดหมู่:ขุนนางอิตาลี
ฉบับร่าง:สนามกีฬากลางจังหวัดอุทัยธานี

สนามกีฬากลางจังหวัดอุทัยธานี เป็นสนามเหย้าของสโมสรฟุตบอลอุทัยธานีในไทยลีก

**อ้างอิง ==
Sabresuchus

Sabresuchus เป็นสกุลของ neosuchia แบบ crocodyliform ที่สูญพันธุ์แล้วจากยุโรปยุคครีเทเชียส ชื่อของมันมาจาก 'Sabre' ที่อ้างถึงฟันกรามบนซี่ที่ 5 ที่ขยายใหญ่และโค้งงอ กับ 'suchus' จาหภาษากรีกโบราณที่แปลว่า จระเข้

**อนุกรมวิธาน**
ปัจจุบันมีเพียงสองชนิดที่ได้รับการรับรอง คือ: Sabresuchus ibericus จากสเปนตะวันออก และ Sabresuchus sympiestodon จากโรมาเนีย ทั้งสองชนิดเคยอยู่ในสกุล Theriosuchus ในฐานะ T. ibericus และ T. sympiestodon ตามลำดับ การวิเคราะห์เคลดใน ค.ศ. 2016 ฟื้นฟูให้พวกมันเป็น neosuchia ที่มีความใกล้ชิดกับสมาชิกวงศ์ Paralligatoridae กว่า atoposaurids

**อ้างอิง==
ลัยตีซิยา เอาน์

ลัยตีซิยา เอาน์ (ليتيسيا عون; เกิดวันที่ 14 เมษายน ค.ศ. 2001) เป็นนักเทควันโดชาวเลบานอน เธอได้หนึ่งเหรียญทองแดงในเอเชียนเกมส์ 2018 ประเภทหญิง 53 กก. ที่จาการ์ตา ประเทศอินโดนีเซีย 
ใน ค.ศ. 2018 เธอเข้าแข่งขันในเมดิเตอร์เรเนียนเกมส์ประเภทหญิง 57 กก. ที่ตาร์ราโกนา แคว้นกาตาลุญญา ประเทศสเปน โดยตกรอบในการแข่งขันครั้งแรกต่อฌูอานา กุญญาจากโปรตุเกส
เธอเข้าแข่งต่อในประเภทแบนตัมเวตหญิงในงานเทควันโดชิงแชมป์โลก 2019 ที่แมนเชสเตอร์ สหราชอาณาจักร โดยตกรอบในการแข่งขันครั้งแรกต่อแอวา ยามิออวคอฟสกา (Ewa Jamiołkowska) จากโปแลนด์
เธอเข่าแข่งขันในโอลิมปิกฤดูร้อน 2024 ประเภทหญิง 57 กก. ที่ปารีส ประเทศฝรั่งเศส

**อ้างอิง**

**แหล่งข้อมูลอื่น**
 laetitia-aoun-  Laetitia Aoun at the Paris 2024 Summer Olympics-  World Taekwondo INTERVIEW BRONZE | AOUN Laetitia (LIB, Female –52kg)-  Lebanon's Taekwondo Star, Laetitia Aoun, Secures Spot in Paris Olympics - This is Beirut-  LAU Student Kicks Her Way to Paris Olympics 2024
หมวดหมู่:นักเทควันโดหญิงชาวเลบานอน
หมวดหมู่:นักเทควันโดในเอเชียนเกมส์ 2018
หมวดหมู่:นักเทควันโดในเอเชียนเกมส์ 2022
หมวดหมู่:นักเทควันโดในโอลิมปิกฤดูร้อน 2024
หมวดหมู่:นักเทควันโดโอลิมปิกจากเลบานอน
ฌูอานา กุญญา

ฌูอานา ฟิลิปา ดา ซิลวา กุญญา (Joana Filipa da Silva Cunha; เกิดวันที่ 19 ตุลาคม ค.ศ. 1994) เป็นนักเทควันโดหญิงชาวโปรตุเกส เธอได้เหรียญเงินในกีฬามหาวิทยาลัยโลกฤดูร้อน 2015 ประเภทเฟเทอร์เวตหญิง ในฐานะตัวแทนจากโปรตุเกส
เธอเข่าแข่งขันในเทควันโดชิงแชมป์โลก 2022 ประเภทเฟเทอร์เวตหญิงที่กัวดาลาฮารา ประเทศเม็กซิโก

**อ้างอิง==
นายกรัฐมนตรีเนเธอร์แลนด์

นายกรัฐมนตรีเนเธอร์แลนด์ (Minister-president van Nederland) หรือก่อนปี 2488 เรียก ประธานคณะรัฐมนตรี (voorzitter van de ministerraad) เป็นหัวหน้ารัฐบาลโดยพฤตินัยของประเทศเนเธอร์แลนด์ ถึงแม้พระมหากษัตริย์จะเป็นหัวหน้ารัฐบาลตามกฎหมาย แต่คนที่ทำหน้าที่จริง ๆ คือ นายกรัฐมนตรี เพราะเป็นผู้บริหารคณะรัฐมนตรีและกำหนดนโยบายร่วมกับคณะรัฐมนตรีคนอื่น ๆ นายกรัฐมนตรีจึงเป็นตัวแทนของเนเธอร์แลนด์ในการประชุมของสหภาพยุโรปด้วย
มีคนดำรงตำแหน่งนี้มาแล้ว 43 คน ผู้ดำรงตำแหน่งคนปัจจุบันคือ ดิก สโคฟ ตั้งแต่วันที่ 2 กรกฎาคม พ.ศ. 2567

**ประวัติ**
นายกรัฐมนตรีไม่ได้มีบทบาทชัดเจนตั้งแต่แรก แต่ต่อมาก็ค่อย ๆ กลายเป็นตำแหน่งสำคัญของรัฐบาล และมักจะเป็นหัวหน้าพรรคการเมืองที่ใหญ่ที่สุด ตั้งแต่ ปี 2371 ตำแหน่งนี้ก็มีความสำคัญมากขึ้นdate=March 2025 ในปีนั้น รัฐธรรมนูญของเนเธอร์แลนด์ถูกแก้ไข ให้รัฐมนตรีต้องรับผิดชอบต่อรัฐสภาแทนที่จะต้องรับผิดชอบต่อพระมหากษัตริย์ซึ่งเคยเป็นผู้นำคณะรัฐมนตรี จนถึงปี 2444 ตำแหน่งประธานคณะรัฐมนตรี หมุนเวียนกันระหว่างรัฐมนตรี ระหว่างปี 2444 ถึง 2488 แม้ตำแหน่งนี้จะยังหมุนเวียนในทางกฎหมาย แต่นักการเมืองที่มีอิทธิพลสามารถดำรงตำแหน่งได้นานถึง 4 ปี
ในปี 2480 รัฐบาลเนเธอร์แลนด์ได้จัดตั้งกระทรวงกิจการทั่วไปขึ้นเป็นหน่วยงานแยกต่างหาก และมีความเชื่อมโยงกับนายกรัฐมนตรีอย่างไม่เป็นทางการ กระทรวงนี้มีบทบาทสำคัญในการสนับสนุนการทำงานของนายกรัฐมนตรี และช่วยประสานงานนโยบายภายในคณะรัฐมนตรี นายกรัฐมนตรี Barend Biesheuvel (พ.ศ. 2514 – 2517) ดำรงตำแหน่งโดยไม่ได้เป็นหัวหน้าพรรคการเมืองที่ใหญ่ที่สุดในรัฐบาล (พรรคของเขาเป็นพรรคที่ใหญ่เป็นอันดับ 3) เขาเป็นนายกรัฐมนตรีคนสุดท้ายที่อยู่ในสถานะนี้ ก่อนที่ธรรมเนียมปฏิบัติจะเปลี่ยนไปเป็นการแต่งตั้งผู้นำพรรคที่มีขนาดใหญ่ที่สุดในคณะรัฐมนตรี อย่างไรก็ตาม ในปี 2567 ดิก สโคฟ ได้รับการแต่งตั้งเป็นนายกรัฐมนตรี แม้ว่าเขาจะเป็นนักการเมืองอิสระ นี่เป็นกรณีพิเศษ เพราะเขาได้รับเลือกให้เป็นผู้นำรัฐบาลผสมฝ่ายขวา ซึ่งแสดงให้เห็นว่าสถานะของนายกรัฐมนตรีในเนเธอร์แลนด์ยังสามารถปรับเปลี่ยนไปตามบริบททางการเมืองได้ สุดท้ายในปี 2526 รัฐบาลเนเธอร์แลนด์ได้บัญญัติตำแหน่งนายกรัฐมนตรีไว้ในรัฐธรรมนูญอย่างเป็นทางการ ซึ่งทำให้ตำแหน่งนี้มีความมั่นคงและชัดเจนขึ้นในระบบการเมืองของประเทศ
การจัดตั้งสภายุโรป ทำให้ตำแหน่งนายกรัฐมนตรีเนเธอร์แลนด์มีความสำคัญมากขึ้น เพราะนายกรัฐมนตรีต้องเข้าร่วมการประชุมนี้ ซึ่งเป็นการประชุมของผู้นำรัฐบาลจากหลายประเทศในสหภาพยุโรป เพื่อร่วมตัดสินใจเรื่องต่าง ๆ ทำให้บทบาทของนายกรัฐมนตรีเนเธอร์แลนด์แข็งแกร่งขึ้นในเวทีระหว่างประเทศ ในเดือนพฤศจิกายน พ.ศ. 2549 กฎระเบียบของคณะรัฐมนตรี ได้มีการเปลี่ยนแปลง เพื่อให้นายกรัฐมนตรีสามารถนำเรื่องใด ๆ เข้าสู่การประชุมของคณะรัฐมนตรีได้โดยตรง โดยไม่ต้องรอให้รัฐมนตรีคนใดคนหนึ่งเป็นผู้ริเริ่มก่อน นี่เป็นการเพิ่มอำนาจให้กับนายกรัฐมนตรีในการกำหนดวาระการประชุมและการตัดสินใจในคณะรัฐมนตรี ในเดือนกรกฎาคม พ.ศ. 2551 กฎระเบียบของคณะรัฐมนตรีมีการเปลี่ยนแปลงให้นายกรัฐมนตรีสามารถจัดการค่าใช้จ่ายของพระราชวัง แทนที่จะให้แต่ละกระทรวงดูแลค่าใช้จ่ายของพระราชวังตามลำพัง นายกรัฐมนตรีสามารถทำให้กระทรวงเดียวรับผิดชอบดูแลค่าใช้จ่ายทั้งหมดนี้ได้ ทำให้การบริหารจัดการมีความสะดวกและมีประสิทธิภาพมากขึ้น

**รายชื่อ**

**อ้างอิง**

หมวดหมู่:การเมืองเนเธอร์แลนด์
เว้าวอนรัก

เว้าวอนรัก เป็นละครโทรทัศน์ไทยแนวย้อนยุคที่ผลิตโดยบริษัท แฟมิลี่ พลัส จำกัด ดัดแปลงมาจากนวนิยายชื่อเดียวกันของ อุมาริการ์ เจ้าของบทประพันธ์เรื่อง สร้อยสะบันงา นำแสดงโดยเด่นคุณ งามเนตร, ฐกฤต ตวันพงค์ และอแมนด้า ออบดัม ออกอากาศทางช่อง 3 เอชดี ทุกวันจันทร์ถึงศุกร์ เวลา 19.00–20.00 น. ตั้งแต่วันที่ 23 กุมภาพันธ์ ถึง 4 เมษายน พ.ศ. 2567

**เนื้อเรื่อง**
โชคชะตาทำให้ เชิญขวัญ (อแมนด้า ออบดัม) ได้พบกับชายสองคน คนหนึ่งคือหนุ่มหล่อนาม ชเลบุตร (ฐกฤต ตวันพงค์) อีกคนคือ เขตคาม (เด่นคุณ งามเนตร) ที่ดูปากร้ายแต่จริง ๆ แล้วเป็นคนจิตใจดี ทั้งสองคนต่างช่วยเชิญขวัญต่อสู้กับอันตรายในช่วงเวลาที่แตกต่างกัน สุดท้ายแล้วใครจะชนะใจเธอได้
เชิญขวัญมีชะตากรรมเดียวกับซินเดอเรลล่า เธอมี สุชาดา (ปัทมวรรณ เค้ามูลคดี) แม่เลี้ยงใจร้ายและ วิมพ์วิภา (ชนิดาภา พงศ์ศิลป์พิพัฒน์) พี่สาวขี้อิจฉาที่รอจะเอาทุกสิ่งทุกอย่างที่เป็นของเธอไป เพื่อหนีจากการถูกหลอกแต่งงานและถูกใส่ร้ายว่าฆ่าเจ้าบ่าว เธอจึงหลบหนีไปยังเขาพญาลอทางภาคเหนือ โดยตั้งใจจะไปขอความช่วยเหลือจาก ชเลบุตร (ฐกฤต ตวันพงค์) พี่ชายของ พราวแสงแข (คาลิยา นิฮุต) เพื่อนสนิทของเธอสมัยเรียนอยู่ที่ปีนัง ชเลบุตรเป็นพ่อเลี้ยงผู้ร่ำรวยซึ่งตกหลุมรักเชิญขวัญตั้งแต่แรกเห็น
ต่อมา เพื่อป้องกันไม่ให้ชเลบุตรตกอยู่ในอันตราย เชิญขวัญจึงยอมแต่งงานปลอม ๆ กับ เขตคาม (เด่นคุณ งามเนตร) ศัตรูคู่แค้นของชเลบุตรรวมถึงเพื่อปกป้องเขาจากสาว ๆ ทั้งสองคนที่ตอนแรกไม่ชอบกันก็ค่อย ๆ พัฒนาความรู้สึกที่มีให้กัน ความงามราวกับเจ้าหญิงของเชิญขวัญทำให้ไฟแห่งความรักและความแค้นระหว่างศัตรูตลอดกาลอย่างเขตคามและชเลบุตรกลับมาลุกโชนขึ้นอีกครั้ง

**นักแสดง**

**อ้างอิง**
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ไทยแนวสุขนาฏกรรม
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์แนวชีวิตไทย
โลเรอนา บรันเดิล

โลเรอนา บรันเดิล (Lorena Brandl; เกิดวันที่ 15 พฤษภาคม ค.ศ. 1997) เป็นนักเทควันโดชาวเยอรมัน เธอเป็นผู้ชนะในเทควันโดยุโรป 2024 และได้เหรัยญทองแดงในเทควันโดชิงแชมป์โลก 2022 ประเภทหญิง +73 กก.

**อาชีพ**

**เยาวชน**
บรันเดิลเริ่มฝึกเทควันโดใน ค.ศ. 2007 และเข้าแข่งขันระดับนานาชาติครั้งแรกใน ค.ศ. 2013 เธอเข้าแข่งให้กับทีมชาตเยอรมนีครั้งแรกใน ค.ศ. 2014 ซึ่งเป็นปีเดียวกันที่เธอเข้าแข่งในการแข่งขันชิงแชมป์ยุโรป (ไม่เกิน 21 ปี) ครั้งแรก ใน ค.ศ. 2015 เธอได้อันดับ 1 ในการแข่งขันชิงแชมป์ยุโรป อายุไม่เกิน 21 ปีที่บูคาเรสต์ และได้เหรียญทองแดงในการแข่งขันชิงแชมป์ยุโรป อายุไม่เกิน 21 ปี ค.ศ. 2017 ที่โซเฟีย

**Senior**

**ชีวิตส่วนตัว**
โลเรอนาจบการเป็นลูกมือฝึกหัดในฐานะผู้เชี่ยวชาญด้านโลจิสติกส์คลังสินค้า หลังจากนั้น เธอเข้าร่วมกลุ่มสนับสนุนกีฬาของบุนเดิสแวร์ (Sportfördergruppe der Bundeswehr) ใน ค.ศ. 2016 และเป็นทหาร-นักกีฬา (Sportsoldat) นับแต่นั้นมา

**อ้างอิง**

**แหล่งข้อมูลอื่น**
 e3fa52f5-b252-41cb-823b-c939e5d62493- 11e6eef5-9943-4750-92b4-12f817a4f090- lorena-brandl
เค็นจินจิรุ

เค็นจินจิรุ (kenchinjiru) เป็นอาหารประเภทซุปชนิดหนึ่ง

**ภาพรวม**
ส่วนผสมทั่วไปได้แก่ หัวไชเท้า แคร์รอต โกโบ เผือก คนเนียกุ และ เต้าหู้ ซึ่งผัดในดาชิน้ำมันงา เคี่ยวกับซุยโมโนะและปรุงรสด้วยโชยุ
เนื่องจากเดิมทีเป็นอาหารถือศีล จึงไม่มีการใส่เนื้อสัตว์หรือเนื้อปลา และน้ำซุปทำจาก คมบุ และ เห็ดชีตาเกะ แทนที่จะเป็น คัตสึโอบุชิ หรือ นิโบชิ

**ความเป็นมา**
เป็นที่เชื่อกันอย่างกว้างขวางว่าชื่อดังกล่าวเป็นคำเพี้ยนมาจากคำว่า "เค็นโจจิรุ" (建長汁) ซึ่งเป็นซุปที่ทำโดยพระสงฆ์ที่ วัดเค็นโจ ในเมืองคามากุระ จังหวัดคานางาวะ ด้วยเหตุนี้ ร้านอาหาร "เท็นชินอัง" (点心庵) ที่ตั้งอยู่ทางเข้าวัดจึงให้บริการซุปเค็นชินจิรุซึ่งได้รับการรับรองอย่างเป็นทางการจากวัดเคนโชจิ และกลายมาเป็นอาหารพิเศษประจำท้องถิ่น อย่างไรก็ตาม ในสารานุกรม หรือ พจนานุกรมแห่งชาติ ไม่พบการเขียนด้วยอักษร 建長汁 แต่มีการใช้อักษร 巻繊汁 โดยเกี่ยวข้องกับอาหารฟุจะ ที่เรียกว่า "เคนจิง" (巻繊) ซึ่งทำโดยการผสมผักหั่นฝอยกับเต้าหู้แล้วผัด จากนั้นห่อด้วยอาบุราอาเงะหรือฟองเต้าหู้ แล้วนำไปทอดด้วยน้ำมัน

**อ้างอิง**
หมวดหมู่:ซุปญี่ปุ่น
ซุยโมโนะ

ซุยโมโนะ (suimono) เป็นอาหารญี่ปุ่นที่นำอาหารทะเล ผัก หรือ ส่วนผสม อื่น ๆ มาแช่ในซุปที่ปรุงรส ด้วย เกลือ โชยุ หรือ มิโสะ นอกจากนี้ยังเรียกอีกอย่างว่า อัตสึโมโน (羹) ในความหมายเชิงกว้างหมายถึงซุปที่รับประทานเป็นกับแกล้มของเครื่องดื่มแอลกอฮอล์

**อ้างอิง**
หมวดหมู่:ซุปญี่ปุ่น
หมวดหมู่:อาหารทะเลของญี่ปุ่น
หมวดหมู่:อาหารจากผักของญี่ปุ่น
บาร์ต เดอ เวเฟอร์

บาร์ต อัลแบร์ ลิลียาน เดอ เวเฟอร์ (Bart Albert Liliane De Wever; เกิด 21 ธันวาคม พ.ศ. 2513) เป็นนักเขียน นักประวัติศาสตร์ และนักการเมืองชาวเบลเยียม นายกรัฐมนตรีเบลเยียม อดีตหัวหน้าพรรค New Flemish Alliance (เอ็น-วีเอ) และนายกเทศมนตรีแอนต์เวิร์ป
เดอ เวเฟอร์นำพรรคของเขาสู่ชัยชนะในการเลือกตั้งทั่วไปปี 2553 ซึ่งทำให้ เอ็น-วีเอ กลายเป็นพรรคที่ใหญ่ที่สุดทั้งในแคว้นแฟลนเดอส์และในประเทศ เขาสามารถทำสำเร็จอีกครั้งในการเลือกตั้งสามครั้งถัดมา และในที่สุดหลังการเลือกตั้งปี 2567 สมเด็จพระราชาธิบดีฟีลิปทรงมอบหมายให้เขาจัดตั้งรัฐบาลใหม่
หลังจากการเจรจากันเป็นเวลากว่า 8 เดือน ระหว่างพรรค N-VA Vooruit CD&V MR และ Les Engagés ในที่สุดเมื่อวันที่ 31 มกราคม พ.ศ. 2568 ได้มีการประกาศว่าทุกฝ่ายสามารถบรรลุข้อตกลงร่วมกัน และเดอ เฟเวอร์ได้รับการเสนอชื่อให้เป็นนายกรัฐมนตรี ต่อมา ในวันที่ 3 กุมภาพันธ์ พ.ศ. 2568 เดอ เวเฟอร์ได้เข้าพิธีสาบานตนเข้ารับตำแหน่ง ทำให้เขากลายเป็นนักการเมืองชาตินิยม Flemish คนแรกที่ดำรงตำแหน่งนายกรัฐมนตรีของเบลเยียม

**ประวัติ**
เดอ เฟเวอร์สมรสกับชาวดัตช์ และมีบุตรด้วยกัน 4 คน ปัจจุบันพวกเขาอาศัยอยู่ร่วมกันในเมือง Deurne ในปี 2555 เดอ เฟเวอร์เริ่มลดน้ำหนักอย่างเข้มงวด และสามารถลดน้ำหนักได้ถึง 60 กิโลกรัม การเปลี่ยนแปลงทางกายภาพของเขาได้รับความสนใจจากสื่อเบลเยียมอย่างมาก ต่อมาเขาได้เขียนหนังสือเกี่ยวกับคำแนะนำในการลดน้ำหนัก นอกจากนี้ เดอ เวเฟอร์ยังระบุว่า การวิ่งมาราธอนเป็นงานอดิเรกหลักของเขานอกเหนือจากงานการเมือง นอกจากภาษาดัตช์แล้ว เดอ เฟเวอร์ยังสามารถพูดภาษาฝรั่งเศส ภาษาอังกฤษ และภาษาเยอรมันได้ด้วย

**อ้างอิง**
หมวดหมู่:ผู้นำประเทศในปัจจุบัน
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีเบลเยียม
ชกอดราเอเลกตรอนีเก

ชกอดราเอเลกตรอนีเก (Shkodra Elektronike; pron) เป็นศิลปินคู่ดูโอแนวโฟล์กทรอนิกาสัญชาติแอลเบเนีย ที่ก่อตั้งขึ้นในชกอเดอร์เมื่อปี 2019 สมาชิกประกอบด้วยกอเลอ ลัตซาและเบอาตรีเช เจร์จี ทั้งคู่จะเป็นตัวแทนของแอลเบเนียในการประกวดเพลงยูโรวิชันปี 2025 ด้วยเพลง "ซีเยร์ม"

**ประวัติ**
กอเลอ ลัตซาและเบอาตรีเช เจร์จีมาจากชกอเดอร์ เมืองทางตอนเหนือของประเทศแอลเบเนีย โดยเป็นผู้อพยพที่เติบโตในอิตาลี พวกเขาได้รับความนิยมในแอลเบเนียจากการวางจำหน่ายซิงเกิล เช่น "กูเอเจียตาเวดีน" และ "ซึนนินซีเซเชียร์" ในปี 2020 นอกจากนี้แล้วพวกเขาได้เริ่มแสดงในงานเทศกาลนานาชาติต่าง ๆ อีกด้วย
ชกอดราเอเลกตรอนีเกยังได้ประพันธ์เพลง "เอเยมยานูเซ" ให้แก่เรซาร์ตา สมายาเพื่อเข้าแข่งขันในเฟสติวอลิอิกังกัส ครั้งที่ 60 ซึ่งสามารถคว้ารางวัลรองชนะเลิศอันดับสอง
ในปี 2022 พวกเขาได้เปิดตัวอีพีแรก "ไลฟ์แอตอูซินา" โดยมี "ตูร์ตูเลเช" เป็นซิงเกิลหลัก
ในปี 2024 ชกอดราเอเลกตรอนีเกได้รับเลือกให้เข้าแข่งขันเฟสติวอลิอิกังกัส ครั้งที่ 63 ด้วยเพลง "ซีเยร์ม" เมื่อวันที่ 21 ธันวาคม ค.ศ. 2024 พวกเขาได้เข้ารอบชิงชนะเลิศ และสามารถชนะการแข่งขันได้ในที่สุด ทั้งคู่จะได้เป็นตัวแทนของประเทศแอลเบเนียในการประกวดเพลงยูโรวิชันปี 2025

**แนวเพลง**
ดนตรีของชกอดราเอเลกตรอนีเกมีความโดดเด่นในการผสมผสานแนวเพลงต่างๆ เช่น อิเล็กทรอนิกส์ ป็อป และดนตรีแอลเบเนียแบบดั้งเดิม เพลงของทั้งคู่จะมีท่วงทำนองที่ติดหู จังหวะที่ดึงดูดใจ และเนื้อเพลงที่มักจะพูดถึงประเด็นต่าง ๆ เช่น ความรักหรือชีวิตประจำวัน ทั้งคู่มีหัวใจหลักของการเป็นศิลปิน คือ การตีความเพลงพื้นบ้านของชกอเดอร์ใหม่ในสไตล์อิเล็กทรอนิกส์ร่วมสมัย

**ผลงานเพลง**

**อีพี**

**ซิงเกิล**

**อ้างอิง**

**แหล่งข้อมูลอื่น**
 channel=UCmmCtfQ3wuegXYtNHh-HwUw
หมวดหมู่:กลุ่มดนตรีสัญชาติแอลเบเนีย
หมวดหมู่:ประเทศแอลเบเนียในการประกวดเพลงยูโรวิชัน
หมวดหมู่:ผู้เข้าประกวดการประกวดเพลงยูโรวิชันปี 2025
บาทวิถี

ไฟล์:Lush_greenery_of_the_Kangla_Fort_(Kangla_Palace),_the_ancient_capital_of_Kangleipak_—_Early_modern_era_street_lamps_—_Old_Footpath.jpg|thumb| บาทวิถีภายในพื้นที่กังลา อิมผาล ประเทศอินเดีย
ไฟล์:Spruces_and_pines_along_Myrstigen_1.jpg|thumb| บาทวิถีผ่านป่าในเมืองบราสตัด ประเทศสวีเดน
บาทวิถี หรือ ทางเท้า หรือ ฟุตบาท (Footpath) (หรือที่มักเรียกว่า ทางคนเดิน รอยเดิน หรือ เส้นทางศึกษาธรรมชาติ) เป็นทางสัญจรประเภทหนึ่งที่สร้างขึ้นสำหรับให้คนเดินเท่านั้น โดยไม่รองรับการจราจรรูปแบบอื่น เช่น ยานยนต์ จักรยาน และ การขี่ม้า สามารถพบได้ในหลากหลายสถานที่ เช่น ใจกลางเมือง ไปจนถึงบนที่ดินเพาะปลูก และบนสันเขา บาทวิถีในเมืองส่วนใหญ่มักเป็นทางลาดยาง อาจมีขั้นบันได และอาจเรียกว่า ทางซอกตึก ตรอก ซอย ขั้นบันได ฯลฯ
อุทยานแห่งชาติ พื้นที่สงวน พื้นที่คุ้มครอง และพื้นที่ป่าคุ้มครองอื่น ๆ บางแห่ง อาจมีบาทวิถีด้วยเช่นกัน คำว่าบาทวิถียังสามารถอธิบายถึงทางเดินข้างถนนในบางประเทศที่ใช้ภาษาอังกฤษ (เช่น ออสเตรเลีย นิวซีแลนด์ และไอร์แลนด์) ได้อีกด้วย
บาทวิถีอาจมีลักษณะเป็นสะพานลอยเชื่อมสองสถานที่ที่ตั้งอยู่ตรงข้ามกันโดยข้ามแม่น้ำที่กั้นไว้

**อ้างอิง**

**แหล่งข้อมูลอื่น**
หมวดหมู่:การผังเมือง
ประเทศลิทัวเนียในการประกวดเพลงยูโรวิชัน

ประเทศลิทัวเนียได้เข้าร่วมการประกวดเพลงยูโรวิชันทั้งหมด 24 ครั้ง โดยเข้าร่วมครั้งแรกในการประกวดปี 1991 ด้วยเพลง "ลอปชิเนมีลิไม" โดยศิลปินโอวิดิอุส วิสเนียอุสคัส ซึ่งได้รับอันดับสุดท้ายด้วยคะแนนรวม 0 คะแนน ลิทัวเนียถอนตัวจากการประกวดหลังจากครั้งนั้น โดยกลับมาเข้าร่วมอีกครั้งในปี 1999 ผลงานที่ดีที่สุดของประเทศคือในการประกวดปี 2006 ด้วยเพลง "วีอาร์เดอะวินเนอร์ส" โดยแอลทียูไนเต็ด ลิทัวเนียทำผลงานได้ถึงสิบอันดับแรกอีกครั้งในการประกวดปี 2016 โดยดอนนี มอนเทลล์ด้วยเพลง "ไอฟ์บีนเวตติงฟอร์ดิสไนต์" ในอันดับที่เก้า และอีกครั้งในt=การประกวดปี 2021 ซึ่งเพลง "ดิสโกเท็ก" โดยเดอะรูปได้รับอันดับที่แปด ลิทัวเนียมีสถานีวิทยุโทรทัศน์แห่งชาติลิทัวเนีย (แอลอาร์ที) เป็นสถานีโทรทัศน์ประจำชาติที่เข้าร่วม
ณ ปี 2024 ลิทัวเนียยังคงเป็นประเทศเดียวในกลุ่มรัฐบอลติกที่ยังไม่เคยชนะการประกวดเพลงยูโรวิชัน หลังจากที่เอสโตเนียชนะในการประกวดปี 2001 และลัตเวียในปี 2002 อย่างไรก็ตาม ตั้งแต่มีการริเริ่มระบบรอบรองชนะเลิศในปี 2004 ลิทัวเนียผ่านเข้ารอบชิงชนะเลิศมากเป็นอันดับสองเมื่อเทียบกับประเทศบอลติกอื่น ๆ โดยมีเข้ารอบทั้งหมด 17 ครั้ง เปรีบเทียบกับ 19 ครั้งของเอสโตเนีย และ 11 ครั้งของลัตเวีย

**การเข้าร่วม**
สถานีวิทยุโทรทัศน์แห่งชาติลิทัวเนีย (แอลอาร์ที) เป็นสมาชิกสามัญของสหภาพการแพร่สัญญาณวิทยุและโทรทัศน์แห่งยุโรป (อีบียู) ตั้งแต่วันที่ 1 มกราคม ค.ศ. 1993 จึงมีสิทธิ์เข้าร่วมการประกวดเพลงยูโรวิชัน โดยได้เข้าร่วมการประกวดตั้งแต่การประกวดครั้งแรกในปี 1994

**ดูเพิ่ม**
 ประเทศลิทัวเนียในการประกวดเพลงจูเนียร์ยูโรวิชัน- ประเทศลิทัวเนียในการประกวดเต้นยูโรวิชัน- ประเทศลิทัวเนียในยูโรวิชันยังมิวสิกเชียนส์

**อ้างอิง**
หมวดหมู่:ประเทศลิทัวเนียในการประกวดเพลงยูโรวิชัน
หมวดหมู่:ประเทศในการประกวดเพลงยูโรวิชัน
เลขาธิการพรรคคอมมิวนิสต์จีน

เลขาธิการพรรคคอมมิวนิสต์จีน (中共中央秘书长) เป็นตำแหน่งผู้นำระดับสูงของพรรคคอมมิวนิสต์จีนเพื่อช่วยเหลืองานประจำวันคณะกรรมาธิการกลาง ตำแหน่งเลขาธิการถูกจัดตั้งขึ้นตั้งแต่เริ่มก่อตั้งพรรคคอมมิวนิสต์จีน อย่างไรก็ตาม เนื่องจากการสูญเสียข้อมูลระหว่างการเดินทัพทางไกลและสงครามกลางเมืองจีน ทำให้บันทึกของเลขาธิการในช่วงแรก ๆ ไม่สมบูรณ์ เติ้ง เสี่ยวผิง ผู้นำรุ่นที่สองของจีน เคยดำรงตำแหน่งเลขาธิการคณะกรรมาธิการกลางสามครั้งในช่วงแรก ๆ ตำแหน่งเลขาธิการถูกเปลี่ยนชื่อเป็นเลขาธิการใหญ่ตั้งแต่ ค.ศ. 1956 ถึง 1966 และจาก ค.ศ. 1980 ถึง 1982 ในเวลานั้น ผู้นำของพรรคคอมมิวนิสต์ดำรงตำแหน่งประธานคณะกรรมาธิการกลาง เลขาธิการใหญ่ช่วยประธานพรรคและรองประธานพรรคในการจัดการงานของสำนักเลขาธิการ เติ้ง เสี่ยวผิง และหู เย่าปัง ดำรงตำแหน่งเลขาธิการและเลขาธิการใหญ่ตามลำดับในช่วงสมัยประธานเหมา เจ๋อตง และประธานฮฺว่า กั๋วเฟิง ตามลำดับ

**รายนามผู้ดำรงตำแหน่งเลขาธิการ**

**ดูเพิ่ม**
 เลขาธิการคณะกรรมาธิการพรรคคอมมิวนิสต์จีน

**อ้างอิง**
จีน
รายชื่อนัดการแข่งขันยูฟ่าซูเปอร์คัพ

ยูฟ่าซูเปอร์คัพ เป็นนัดการแข่งขันฟุตบอลประจำปีระหว่างผู้ชนะเลิศยูฟ่าแชมเปียนส์ลีก และยูฟ่ายูโรปาลีก การแข่งขันก่อตั้งใน ค.ศ. 1972 โดยแข่งขันระหว่างผู้ชนะเลิศยูโรเปียนคัพ (เปลี่ยนชื่อเป็นยูฟ่าแชมเปียนส์ลีกใน ค.ศ. 1993) และยูโรเปียน/ยูฟ่าคัพวินเนอร์สคัพ จนถึง ค.ศ. 1999 เมื่อยูฟ่าคัพวินเนอร์สคัพยุติการแข่งขัน และรวมเข้ากับยูฟ่าคัพ (เปลี่ยนชื่อเป็นยูฟ่ายูโรปาลีกใน ค.ศ. 2009) โดยยูฟ่า การแข่งขันซูเปอร์คัพครั้งสุดท้ายที่ใช้รูปแบบเดิมเมื่อ ค.ศ. 1999 ระหว่างลัตซีโย และแมนเชสเตอร์ยูไนเต็ด โดยลัตซีโยชนะด้วยผล 1–0 แต่เดิมการแข่งขันเป็นแบบสองนัดเหย้าและเยือนในสนามกีฬาของแต่ละสโมสรในช่วงฤดูหนาว ตั้งแต่ ค.ศ. 1998 การแข่งขันเปลี่ยนเป็นแบบนัดเดียวในสนามกีฬากลางในเดือนสิงหาคม สต๊าด หลุยส์ เดอซ์ในโมนาโก เป็นเจ้าภาพจัดการแข่งขันยูฟ่าซูเปอร์คัพระหว่าง ค.ศ. 1998 ถึง 2012 ก่อนจะเปลี่ยนเป็นสนามกีฬาที่แตกต่างกันทั่วทั้งยุโรปตั้งแต่ ค.ศ. 2013
สโมสรที่ประสบความสำเร็จมากที่สุดคือ เรอัลมาดริด โดยชนะเลิศรายการนี้หกสมัย พวกเขายังเป็นผู้ชนะเลิศปัจจุบัน โดยชนะอาตาลันตา 2–0 เมื่อ ค.ศ. 2024

**รายชื่อนัดการแข่งขัน**
คอลัมน์ "ปี" หมายถึงปีที่การแข่งขันจัดขึ้น และวิกิลิงก์ไปยังบทความที่เกี่ยวข้องกับการแข่งขันดังกล่าว
*การแข่งขันแบบสองนัดจะแสดงตามลำดับที่เล่น

**ผลงาน**

**แบ่งตามสโมสร**

**แบ่งตามชาติ**

**แบ่งตามวิธีการเข้ารอบ**

**ดูเพิ่มเติม**
รายชื่อนัดชิงชนะเลิศยูโรเปียนคัพและยูฟ่าแชมเปียนส์ลีก
*รายชื่อนัดชิงชนะเลิศยูฟ่าคัพและยูโรปาลีก
*รายชื่อนัดชิงชนะเลิศยูฟ่าคัพวินเนอร์สคัพ
*รายชื่อผู้ชนะเลิศยูฟ่าอินเตอร์โตโตคัพ
*รายชื่อผู้จัดการทีมที่ชนะเลิศยูฟ่าซูเปอร์คัพ

**หมายเหตุ**

**อ้างอิง**

**แหล่งข้อมูลอื่น**
  เว็บไซต์ทางการ
หมวดหมู่:ยูฟ่าซูเปอร์คัพ
ยูฟ่าซูเปอร์คัพ
รูปเงาทึบ

รูปเงาทึบแบบดั้งเดิมของปลายศตวรรษที่ 18
รูปเงาทึบ,  ภาพโครงทึบ หรือ ซีลูเอตต์ (silhouette) คือภาพของบุคคล สัตว์ วัตถุ หรือฉากที่แสดงเป็นรูปร่างทึบสีเดียว มักเป็นสีดำ โดยขอบของภาพเงาจะตรงกับโครงร่างของวัตถุนั้น ๆ ภายในภาพเงาจะไม่มีรายละเอียด และโดยทั่วไปจะมีพื้นหลังสีอ่อน เช่น สีขาว หรือไม่มีพื้นหลังเลย
รูปเงาทึบแตกต่างจากภาพเค้าโครง (outline) ซึ่งแสดงขอบของวัตถุในรูปแบบเส้น ในขณะที่รูปเงาทึบจะปรากฏเป็นรูปทรงทึบ รูปเงาทึบสามารถสร้างขึ้นได้ในสื่อศิลปะที่หลากหลาย แต่ในช่วงแรกใช้เพื่ออธิบายชิ้นงานกระดาษที่ถูกตัดเป็นรูปเงา แล้วติดลงบนพื้นหลังที่มีสีตัดกัน และมักจะนำมาใส่กรอบ

**อ้างอิง**
หมวดหมู่:เทคนิคการถ่ายภาพ
หมวดหมู่:เงา
ฉบับร่าง:DMIND data

== DMIND Data**
Now we have 3 main services- Prescreening - A web application for evaluating depression.- IVR - The 1323 call service.- AI service - A service that uses AI to evaluate depressive disorders.

**Service Flow**

**DMIND Prescreening**

**IVR**

**AI Service**

**Lakehouse Data Audit Results**

**IVR**
When IVR users start the Dmind service, the AI service will create records and flag the interview_source field as 'IVR'. Meanwhile, the IVR service will create records as soon as users call 1323.

**Raw IVR - Raw AI (Data at 20/03/2025)**
 Records in Raw IVR that have prediction_id, grouped by depression_level_source, are divided into :- The number of records in Raw IVR does not match the number of records in Raw AI
** There are 143,169 records in Raw IVR but 143,622 records in Raw AI
** There are 4 records that not in Raw IVR but in Raw AI
** There are 1 records that not in Raw AI but in Raw IVR

**Staged IVR - Raw IVR (Data at 20/03/2025)**
 There are only 142,795 records in Staged IVR, which means 824 records disappeared during the raw-to-staged process.- Among the 824 records that were thought to have disappeared during the process, 20 records exist in Staged but were not flagged as IVR.

**Processed IVR (Data at 20/03/2025)**
same as Staged IVR

**Prescreening**
When prescreening users select a method, the AI service and prescreening will create records and flag the interview_source field as 'Prescreening'. However, the old version will flag it as 'MOHPROMPT'

**Raw Prescreening - Raw AI (Data at 20/03/2025)**
 Records in Raw Prescreening, grouped by data_source, depression_level_source are divided into :- Records in Raw AI, grouped by interview_source are divided into :- The number of records in Raw IVR does not match the number of records in Raw AI
** There are 196,564 records in Raw Prescreening but 208,804 records in Raw AI
** There are 252 records that not in Raw AI but in Raw Prescreening
** There are 11,801 records that not in Raw Prescreening but in Raw AI

**Staged Prescreening - Raw Prescreening (Data at 20/03/2025)**
 In Case 1, 252 records appear in Staged, but interview_source was flagged as NULL.- In Case 3, 225 records disappear in Staged.- In Case 4, 62 records disappear in Staged.- In Case 5, 276 records disappear in Staged.- In Case 6, 65 records disappear in Staged.- In Case 7, 3 records disappear in Staged.- In Case 8, 174 records disappear in Staged.

**Processed Prescreening (Data at 20/03/2025)**
same as Staged Prescreening

**อ้างอิง**

**ลิงก์ภายนอก ==
เบอร์มิงแฮม (รัฐแอละแบมา)

เบอร์มิงแฮม (Birmingham) เป็นนครทางตอนเหนือของภาคกลางของรัฐแอละแบมา สหรัฐอเมริกา เป็นที่ตั้งเทศมณฑล ของเทศมณฑลเจฟเฟอร์สัน ซึ่งเป็นเทศมณฑลที่มีประชากรมากที่สุดของรัฐแอละแบมา จากการประมาณการสำมะโนประชากรปี 2023 เมืองเบอร์มิงแฮมมีประชากร 196,910 คน ซึ่งลดลง 2% จากสำมะโนประชากรปี 2020  เป็นเมืองที่มีประชากรมากเป็นอันดับสองรัฐแอละแบมา รองจากฮันต์สวิลล์ เขตมหานครเบอร์มิงแฮม ซึ่งมีพื้นที่กว้างขวางกว่านั้นมีประชากรในปี 2020 จำนวน 1,115,289 คน  และเป็นเขตมหานครที่ใหญ่ที่สุดในรัฐแอละแบมา รวมถึงเป็นเขตที่มีประชากรมากเป็นอันดับที่ 47 ในสหรัฐอเมริกา

**อ้างอิง**
หมวดหมู่:เมืองในรัฐแอละแบมา
ฮันต์สวิลล์

ฮันต์สวิลล์ (Huntsville) เป็นเมืองที่มีประชากรมากที่สุดในรัฐแอละแบมาของสหรัฐอเมริกา จากการสำรวจสำมะโนประชากรปี 2020 พบว่ามีประชากร 215,006 คน และคาดว่าในปี 2024 จะมีประชากร 235,688 คน ทำให้เป็นเมืองที่มีประชากรมากเป็นอันดับที่ 95 ในสหรัฐอเมริกา  เขตมหานครฮันต์สวิลล์ มีผู้อยู่อาศัยประมาณ 527,000 คน ในปี 2023 และเป็นเขตมหานครที่มีประชากรมากเป็นอันดับสองของรัฐ รองจากเบอร์มิงแฮม ฮันต์สวิลล์เป็นที่ตั้งเทศมณฑลของเทศมณฑลเมดิสัน 

**อ้างอิง**
หมวดหมู่:เมืองในรัฐแอละแบมา
เทศมณฑลนอร์บ็อตเติน

เทศมณฑลนอร์บ็อตเติน  (Norrbottens län, Meänkieli/ Norrbottenin lääni, Norrbottena leatna) เป็นเทศมณฑลที่อยู่เหนือสุดของประเทศสวีเดน นอกจากนี้ยังเป็นเทศมณฑลที่มีพื้นที่ใหญ่ที่สุด โดยครอบคลุมเกือบหนึ่งในสี่ของพื้นที่ทั้งหมดของประเทศสวีเดน มีอาณาเขตติดกับเทศมณฑลเว็สเตอร์บ็อตเตินทางตะวันตกเฉียงใต้ ติดกับอ่าวบอทเนียทางตะวันออกเฉียงใต้ ติดกับเทศมณฑลนูลันและทรุมส์ของประเทศนอร์เวย์ทางตะวันตกเฉียงเหนือ และติดกับเขตแลปแลนด์ของประเทศฟินแลนด์ ทางตะวันออกเฉียงเหนือ

**อ้างอิง**
หมวดหมู่:รัฐและดินแดนที่ก่อตั้งในปี พ.ศ. 2353
หมวดหมู่:เทศมณฑลของประเทศสวีเดน
แยกเพลินจิต

แยกเพลินจิต (Phloen Chit Junction) เป็นสี่แยกในพื้นที่แขวงลุมพินี เขตปทุมวัน กรุงเทพมหานคร เป็นจุดตัดระหว่างถนนวิทยุและถนนเพลินจิต ซึ่งปัจจุบันทั้งสองสายเป็นถนนที่มีราคาที่ดินริมถนนต่อตารางวาสูงที่สุดเป็นอันดับที่ 1 และ 2 ของประเทศไทยตามลำดับ จากการประเมินราคาที่ดินโดยกรมธนารักษ์ กระทรวงการคลัง ทำให้แยกเพลินจิตนี้เป็นแยกที่มีมูลค่าที่ดินโดยรอบแยกสูงที่สุดในประเทศไทยเช่นกัน ปัจจุบันมีกลุ่มพันธมิตรทางธุรกิจร่วมมือกันพัฒนาโครงการโดยรอบแยกเพลินจิตในชื่อ เพลินจิตซิตี้ มาตั้งแต่ปี พ.ศ. 2554

**ประวัติ**
แยกเพลินจิตเกิดขึ้นเมื่อปี พ.ศ. 2463 ในรัชสมัยพระบาทสมเด็จพระมงกุฎเกล้าเจ้าอยู่หัว พร้อมกับการสร้างถนนเพลินจิตและถนนวิทยุ โดยในขณะนั้นมีลักษณะคล้ายถนนเส้นเดียว เนื่องจากเป็นจุดสิ้นสุดของถนนเพลินจิตที่เชื่อมต่อจากถนนพระรามที่ 1 มาจากฝั่งตะวันตก และเป็นจุดเริ่มต้นของถนนวิทยุที่จะมุ่งหน้าไปทางทิศใต้
ต่อมาในปี พ.ศ. 2466 มีการตัดถนนเพลินจิตและถนนสุขุมวิทระยะแรกต่อจากแยกเพลินจิตข้ามทางรถไฟไปยังซอยเข้าโรงเรียนวัฒนาวิทยาลัย ก่อนจะตัดถนนต่อไปยังจังหวัดสมุทรปราการและภาคตะวันออกในระยะถัดมา ทำให้แยกเพลินจิตเป็นสามแยก
ต่อมาในปี พ.ศ. 2513 มีการตัดถนนวิทยุต่อจากแยกเพลินจิตขึ้นไปทางทิศเหนือ ข้ามคลองแสนแสบที่สะพานวิทยุ ไปยังแยกวิทยุ-เพชรบุรี เพื่อเชื่อมต่อกับถนนเพชรบุรีส่วนที่ตัดถนนเพิ่มซึ่งมักถูกเรียกว่า "ถนนเพชรบุรีตัดใหม่" ทำให้แยกเพลินจิตเป็นสี่แยกมาจนถึงปัจจุบัน

**การจัดการจราจร**
ปัจจุบันตั้งแต่ พ.ศ. 2561 มีการจัดการจราจรเพื่อลดปัญหาการจราจรติดขัดในย่านถนนสุขุมวิท โดยรถยนต์ที่มาจากถนนเพลินจิตฝั่งขาออกเมืองจะไม่สามารถตรงไปแยกด่วนเพลินจิตได้ ยกเว้นเฉพาะรถประจำทาง รถจักรยานยนต์ และรถยนต์ที่ต้องการขึ้นทางพิเศษเฉลิมมหานคร โดยจะถูกบังคับให้เลี้ยวขวาเข้าถนนวิทยุออกไปยังถนนพระรามที่ 4 ยกเว้นในช่วงเวลา 17:00–19:00 น. ที่จะมีการเปิดเพิ่มให้เลี้ยวซ้ายขึ้นสะพานวิทยุออกไปยังถนนเพชรบุรี

**เพลินจิตซิตี้**
เพลินจิตซิตี้ (Phloen Chit City) เป็นโครงการพัฒนาย่านธุรกิจ การค้า และการท่องเที่ยวโดยรอบแยกเพลินจิต โดยเกิดจากความร่วมมือระหว่างพันธมิตรธุรกิจรายใหญ่ 5 ราย ได้แก่ เซ็นทรัล รีเทล คอร์ปอเรชั่น, ธนาคารกรุงศรีอยุธยา, กลุ่มนายเลิศ, โนเบิล ดีเวลลอปเมนท์ และยูนิเวนเจอร์ ในการพัฒนาแยกเพลินจิตให้เป็นย่านการค้าในระดับเดียวกับย่านการค้าที่มีชื่อเสียงในต่างประเทศ เช่น ช็องเซลีเซ ในกรุงปารีส ประเทศฝรั่งเศส, ถนนฟิฟธ์เอเวนิว ในนครนิวยอร์ก สหรัฐอเมริกา และเขตชินจูกุ ในกรุงโตเกียว ประเทศญี่ปุ่น โดยใช้มูลค่าการลงทุนทั้งหมดมากกว่า 50,000 ล้านบาท มีการเปิดตัวเมื่อปี พ.ศ. 2554

**สถานที่โดยรอบทางแยก**

**ในโครงการเพลินจิตซิตี้**
 เซ็นทรัล เอ็มบาสซี (เซ็นทรัล รีเทล คอร์ปอเรชั่น)
** โรงแรม พาร์ค ไฮแอท กรุงเทพฯ- อาคารกรุงศรีเพลินจิต (ธนาคารกรุงศรีอยุธยา)- กลุ่มนายเลิศ
** บ้านปาร์คนายเลิศ
** เดอะ ซัมเมอร์ เฮาส์
** อาคารภักดี
** โรงแรม อมัน นายเลิศ กรุงเทพฯ- โนเบิล เพลินจิต (โนเบิล ดีเวลลอปเมนท์)- ปาร์คเวนเชอร์ อีโคเพล็กซ์ (ยูนิเวนเจอร์)
** โรงแรม ดิ โอกุระ เพรสทีจ กรุงเทพฯ

**อื่น ๆ**
 อาคารเวฟเพลส- โรงแรมศิวาเทล กรุงเทพ- สถานเอกอัครราชทูตสวิตเซอร์แลนด์ประจำประเทศไทย- โรงแรม ดิ แอทธินี โฮเทล แบงค็อก- โรงแรมแกรนด์ เซนเตอร์พอยต์ เพลินจิต- 98 ไวร์เลส- วันซิตี้เซ็นเตอร์- โรงแรมเมอเวนพิค บีดีเอ็มเอส เวลเนส รีสอร์ท กรุงเทพ

**อ้างอิง**
เพลินจิต
เพลินจิต
เพลินจิต
หมวดหมู่:โรงแรมที่สร้างเสร็จในปี พ.ศ. 2526

หมวดหมู่:อาคารพาณิชย์ที่สร้างเสร็จในปี พ.ศ. 
หมวดหมู่:อาคารที่อยู่อาศัยที่สร้างเสร็จในปี พ.ศ.
หมวดหมู่:โรงแรมที่สร้างเสร็จในปี พ.ศ. 2562

หมวดหมู่:อาคารพาณิชย์ที่สร้างเสร็จในปี พ.ศ. 
หมวดหมู่:อาคารที่อยู่อาศัยที่สร้างเสร็จในปี พ.ศ.
แมนออฟเดอะเวิลด์

แมนออฟเดอะเวิลด์ (Man of the World) เป็นการประกวดชายงามระดับนานาชาติที่เริ่มต้นในปี 2017 โดยมุ่งเน้นรณรงค์ให้ตระหนักถึงความสำคัญของการศึกษาและการพัฒนาอาชีพ.
การประกวดซึ่งมีประเทศเข้าร่วมกว่า 80 ประเทศนับตั้งแต่ก่อตั้งนั้น จัดขึ้นโดย Prime Events Productions Philippines (PEPPs) Foundation, Inc. ซึ่งเป็นกลุ่มบริษัทข้ามชาติที่มีฐานอยู่ในฟิลิปปินส์ และเป็นผู้จัดการแข่งขัน Misters of Filipinas ประจำปีอีกด้วย และเชี่ยวชาญในด้านการผลิตเนื้อหามัลติมีเดียและการจัดการบุคลากรผ่านบริษัทบันเทิง PEPPs TV, LLC.

**ผู้ดำรงตำแหน่ง**

**เรียงลำดับสัญชาติของผู้ชนะเลิศ**

**ผลการประกวดแมนออฟเดอะเวิลด์**

**แมนออฟเดอะเวิลด์ 2025**
แมนออฟเดอะเวิลด์ 2025 จะเป็นการประกวด ครั้งที่ 7 ซึ่งจะจัดขึ้นที่มะนิลา ประเทศฟิลิปปินส์ ระหว่างวันที่ 23 พฤษภาคม ถึง 2 มิถุนายน 2025.
เซร์คิโอ อาซัวก้า จากเวเนซุเอลา จะมอบมงกุฎให้แก่ผู้สืบทอดตำแหน่งของเขาเมื่อสิ้นสุดการแข่งขัน.

**ผลลัพธ์**

**ลำดับ**
$ ได้รับ 𝙁𝘼𝙎𝙏 𝙏𝙍𝘼𝘾𝙆 ให้เข้ามาอยู่ใน 10 คนสุดท้ายโดยอัตโนมัติ จากรางวัล แฟนโหวต (Fan Vote)
*€ ได้รับ 𝙁𝘼𝙎𝙏 𝙏𝙍𝘼𝘾𝙆 ให้เข้ามาอยู่ใน 18 คนสุดท้ายโดยอัตโนมัติ จากรางวัล มัตติมีเดีย (𝙈𝙐𝙇𝙏𝙄𝙈𝙀𝘿𝙄𝘼)

**รางวัลพิเศษ**

**จำนวนเหรียญรางวัล**

**ผู้เข้าประกวด**

** ตัวแทนประเทศไทย **

**ดูเพิ่ม**
รายการประกวดความงาม

**อ้างอิง**

**แหล่งข้อมูลอื่น**
หมวดหมู่:ประกวดความงามชาย
ฉบับร่าง:นิติ วัตุยา

นิติ วัตุยา (Niti Wattuya, 2487–2566) เป็นศิลปินร่วมสมัยและกวี เขาเป็นหนึ่งในศิลปินคนสำคัญของไทยที่เรียนรู้ศิลปะด้วยตนเอง (Self-taught) เช่นเดียวกันกับ จ่าง แซ่ตั้ง และ ประเทือง เอมเจริญ นิติมีชื่อเสียงและได้รับการยอมรับจากการเป็นศิลปินภาพเขียนภูมิทัศน์จนได้รับการกล่าวว่าเป็น "ศิลปินผู้วาดวิวเหมือนเขียนกวี" นิติถูกจับจ้องเป็นอย่างยิ่งจากวงการศิลปะเมื่อเขานำผลงานตนเองออกแสดงครั้งแรกในนามของ "กลุ่มธรรม" ในปี พ.ศ. 2514 และเขาเองยังจัดแสดงผลงานร่วมกับ "กลุ่มไวท์" อีกหลายครั้ง ด้านงานวรรณศิลป์ เขาเขียนหนังสือทั้งร้อยแก้วและร้อยกรองในปี พ.ศ. 2528 เขาออกผลงานหนังสือครั้งแรกเป็นความเรียงเชิงบทบันทึก "เปลวไฟแห่งยุคสมัย" ซึ่งมีเนื้อหาเกี่ยวกับข้อคิดเห็นด้านศิลปะที่โต้ตอบกับสถาบันทางศิลปะ หลังจากนั้น นิติยังเขียนหนังสือรวมกลอนเปล่าและบทบันทึกอีกหลายชิ้น ไม่ว่าจะเป็น "จิตวิญญาณแห่งตะวันออก" (2532) "เพลงแสงดาว" (2534) "ลุ่มเจ้าพระยา" (2538) และ "ปฏิพัทธ์" (2554) นอกจากนี้ นิติยังมีศักดิ์เป็นลุงของ ตะวัน วัตุยา ศิลปินร่วมสมัยอีกด้วย

**นิทรรศการศิลปะ**

**นิทรรศการเดี่ยว**

**นิทรรศการกลุ่ม**

**อ้างอิง ==
เจ้าหญิงมารีอา กรีสตีนาแห่งซัคเซิน (พ.ศ. 2313 - พ.ศ. 2394)

เจ้าหญิงมารีอา กรีสตีนาแห่งซัคเซิน (พ.ศ. 2313 - พ.ศ. 2394) (พระนามเต็ม: มารีอา กรีสตีนา อัลแบร์ตา คาโรลีนา; 7 ธันวาคม พ.ศ. 2313 - 24 พฤศจิกายน พ.ศ. 2394) ทรงเป็นเจ้าหญิงแห่งซัคเซิน และเป็นพระราชมารดาใน พระเจ้าการ์โล อัลแบร์โตแห่งซาร์ดิเนีย

**พระประวัติ**
เจ้าหญิงมารีอา กรีสตีนา เป็นพระธิดาเพียงพระองค์เดียวใน เจ้าชายคาร์ล ดยุกแห่งคูร์ลันด์ กับ ฟรันชิชกา คราซินสกา เป็นพระราชนัดดา (หลานปู่) ในพระเจ้าเอากุสท์ที่ 3 แห่งโปแลนด์ พระบิดาและพระมารดาของพระองค์ ทรงเสกสมรสกันอย่างไม่เปิดเผยในปี พ.ศ. 2303 ในวอร์ซอ การเสกสมรสครั้งนี้เป็นการแต่งงานต่างฐานันดร อย่างไรก็ตามพระมารดาของพระองค์ทรงถูกสถาปนาเป็นเจ้าหญิงจากจักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์ ในปี พ.ศ. 2318 โดยในวัยเยาว์ พระองค์ถูกอบรมโดยพระพี่เลี้ยง และมีอาจารย์สอนพิเศษส่วนพระองค์ ทรงมีทักษะทางด้านภาษาเป็นเลิศ (ภาษาเยอรมัน ภาษาอิตาลี ภาษาฝรั่งเศส ภาษาโปแลนด์ และภาษาอังกฤษ) ทรงเรียนรู้ปรัชญา ภูมิศาสตร์ วรรณกรรม ดนตรี การเต้นรำ

**เสกสมรส**
พระองค์ทรงเสกสมรสครั้งแรกกับ การ์โล เอมานูเอเล เจ้าชายแห่งการิญญาโน เมื่อวันที่ 24 ตุลาคม พ.ศ. 2340 มีพระบุตร 2 พระองค์ คือ
#พระเจ้าการ์โล อัลแบร์โตแห่งซาร์ดิเนีย
#เจ้าหญิงเอลีซาเบ็ทแห่งซาวอย
หลังจากเสกสมรสได้เพียง 3 ปี พระสวามีก็สิ้นพระชนม์ในเรือนจำฝรั่งเศส 
พระองค์ทรงเสกสมรสครั้งที่ 2 เมื่อวันที่ 1 กุมภาพันธ์ พ.ศ. 2353 กับ จูลีอัส มัคซีมีลีอาน เจ้าชายแห่งมงต์แลร์ต มีพระบุตรที่เกิดจากการเสกสมรสครั้งที่ 2 5 คน ชาย 1 หญิง 4 ดังนี้
#ลูลีอัส โมริทซ์ เจ้าชายแห่งมงต์แลร์ต
#ลูอีซ บัทธิลด์ เดอ มงต์แลร์ต
#แบร์ธ มารีอา เดอ มงต์แลร์ต
#ฟรีเดอริคเค เดอ มงต์แลร์ต
#มาร์เกอริเต เดอ มงต์แลร์ต
ในปี พ.ศ. 2367 พระองค์และพระสวามี ได้ซื้อ ปราสาทชาร์โล วิลเฮล็มแบร์ค ในเขตกัลลิทซินเบิร์ก 
เจ้าหญิงฯ สิ้นพระขนม์ ณ กรุงปารีส เมื่อวันที่ 24 พฤศจิกายน พ.ศ. 2394 สิริพระชันษา 80 ปี พระศพถูกฝังไว้ในโบสภ์มาริเทน

**อ้างอิง**
Maria Bogucka (2017). Women in Early Modern Polish Society, Against the European Background. Routledge. p. 171. ISBN 9781351871990. accessed = 2018.11.23
2394
หมวดหมู่:ราชวงศ์เว็ททีน
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์โปแลนด์
หมวดหมู่:เจ้าหญิงโปแลนด์
หมวดหมู่:เจ้าหญิงการิญญาโน
หมวดหมู่:เจ้าหญิงการิญญาโน

หมวดหมู่:ราชวงศ์ซาวอย
หมวดหมู่:ราชวงศ์อิตาลี
หมวดหมู่:เจ้าหญิงอิตาลี
หมวดหมู่:ขุนนางอิตาลี